
Pirkimo sąlygų 3 priedas

SOSNOVSKIO BARŠČIO NAIKINIMO DARBŲ PIRKIMO SUTARTIES
BENDROSIOS SĄLYGOS

2025 m. _______________ d. Nr. _______________
Švenčionys

[bookmark: _Hlk27575692]I. PAGRINDINĖS SĄVOKOS

1.1. Pagrindinės darbų pirkimo sutarties bendrųjų sąlygų (toliau – Bendrosios sutarties sąlygos) sąvokos:
1.1.1. pirkimo sutartis (toliau vadinama – Sutartis) – ši Sutartis susideda iš 3.1 papunktyje išvardintų dokumentų;
1.1.2. Užsakovas – Švenčionių rajono savivaldybės administracija, perkanti Sosnovskio barščio naikinimo darbų pirkimo sutarties specialiosiose sąlygose (toliau vadinama – Specialiosios sutarties sąlygos) nurodytus darbus iš Darbų vykdytojo;
1.1.3. Darbų vykdytojas – viešąjį pirkimą laimėjęs ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, vykdantis Darbus, pagal Sutartį;
1.1.4. Šalis – Užsakovas arba Darbų vykdytojas, kiekvienas atskirai. Šalys – Užsakovas ir Darbų vykdytojas abu kartu;
1.1.5. trečioji šalis – bet kuris fizinis arba juridinis asmuo, kuris nėra Sutarties šalis;
1.1.6. techninė specifikacija – dokumentas, kuriame nustatyti Darbams taikomi reikalavimai;
1.1.7. Darbai – Specialiosios sutarties sąlygose nurodyti, Darbų vykdytojo parduodami ir Užsakovo perkami, darbai.
1.2. Jeigu Sutartyje nenurodyta kitaip, kitos Sutartyje vartojamos sąvokos atitinka pirkimo dokumentuose ir Viešųjų pirkimų įstatyme vartojamas sąvokas. 
1.3. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

II. BENDRŲJŲ SUTARTIES SĄLYGŲ TAIKYMAS

2.1. Esant prieštaravimams ar neatitikimams tarp Bendrųjų sutarties sąlygų ir Specialiųjų sutarties sąlygų, pastarosios yra viršesnės.

III. SUTARTIES SUDĖTIS IR ĮSIGALIOJIMAS

3.1. [bookmark: _Ref54158462]Ši Sutartis yra vientisas ir nedalomas dokumentas, kurį sudaro dokumentai, kurie ginčo atveju, taikomi tokia prioriteto tvarka:
3.1.1. Specialiosios sutarties sąlygos (su priedais, jeigu jie pridedami);
3.1.2. Bendrosios sutarties sąlygos (su priedais, jeigu jie pridedami);
3.1.3. pirkimo dokumentai;
3.1.4. Sutarties pakeitimai;
3.1.5. Darbų vykdytojo pasiūlymas.
3.2. Sutartis laikoma sudaryta ir įsigalioja, kai Šalys pasirašo Sutartį, ir galioja iki visiško Šalių įsipareigojimų pagal šią Sutartį įvykdymo arba Sutarties nutraukimo dienos. 
3.3. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
3.4. Darbų kiekis, terminai, kaina/įkainiai nustatyti Specialiosiose sutarties sąlygose. 

IV. ŠALIŲ PAREIŠKIMAI IR GARANTIJOS

4.1. [bookmark: _Ref54158558]Kiekviena iš Šalių pareiškia ir garantuoja kitai Šaliai, kad:
4.1.1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
4.1.2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų.
4.2. Darbų vykdytojas pareiškia ir garantuoja, kad:
4.2.1. visiškai susipažino su visa informacija, susijusia su Sutarties dalyku bei kita Užsakovo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Darbams atlikti, ir ši dokumentacija bei joje pateikta informacija yra visiškai ir pilnai pakankama tam, kad Darbų vykdytojas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
4.2.2. [bookmark: _Ref54158521]turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Darbams atlikti ir įsipareigojimams, numatytiems Sutartyje, vykdyti;
4.2.3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas;
4.2.4. [bookmark: _Ref54158530]neturi jokių įsiskolinimų ar įsipareigojimų tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu Sutarties galiojimo laikotarpiu.
4.3. Pasikeitus aplinkybėms, nurodytoms Bendrųjų sutarties sąlygų 4.2.2, 4.2.4 papunkčiuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas nuo aplinkybių pasikeitimo.
4.4. Šalys pareiškia ir garantuoja, kad kiekvienas Bendrųjų sutarties sąlygų 4.1 papunktyje nurodytų pareiškimų Sutarties sudarymo dieną yra tikras ir teisingas.

V. DARBŲ VYKDYTOJO TEISĖS IR PAREIGOS

5.1. Darbų vykdytojas įsipareigoja:
5.1.1. nuosekliai vykdyti Sutartį, nustatytu terminu ir sąlygomis atlikti Darbus, atlikti kitus  prisiimtus įsipareigojimus, numatytus Sutartyje ir techninėje specifikacijoje, įskaitant ir Darbų trūkumų šalinimą. Darbų vykdytojas pasirūpina visa būtina įranga, darbų sauga ir darbo jėga, reikalinga Sutarties vykdymui;
5.1.2. atlikti Darbus, atitinkančius Sutartyje ir jos prieduose nurodytus reikalavimus;
5.1.3. laikytis visų galiojančių įstatymų ir kitų teisės aktų nuostatų ir užtikrinti, kad Darbų vykdytojas ir jo darbuotojai jų laikytųsi. Darbų vykdytojas garantuoja Užsakovui jo patirtų išlaidų ir (ar) nuostolių atlyginimą, jei Darbų vykdytojas ir (ar) darbuotojai nesilaikytų įstatymų, teisės aktų reikalavimų ir dėl to Užsakovui būtų pateikti kokie nors reikalavimai ar pradėti procesiniai veiksmai prieš Užsakovą;
5.1.4. vykdant Sutartį laikytis pasiūlyme nurodytų įsipareigojimų.
5.1.5. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
5.1.6. per Užsakovo nustatytą terminą savo lėšomis atlyginti Užsakovui visus nuostolius ar žalą, susidariusius dėl Darbų vykdytojo netinkamo Sutarties įvykdymo arba nevykdymo;
5.1.7. nutraukus Sutartį dėl Darbų vykdytojo kaltės, atlyginti Užsakovui visus jo patirtus nuostolius, įskaitant, bet neapsiribojant kainų skirtumą, susidarantį Užsakovui įsigyjant trūkstamus Darbus iš Trečiosios šalies;
5.1.8. užtikrinti, kad vykdydamas Sutartį nepažeis jokių Trečiosios šalies teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Užsakovui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Užsakovo kaltės, taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo Užsakovo pareikalavimo dienos;
5.1.9. jeigu Darbų vykdytojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Darbų vykdytojas Užsakovui įsipareigoja, kad Sutartį vykdys tik tokią teisę turintys asmenys;
5.1.10. Užsakovui raštu paprašius, grąžinti visus iš Užsakovo gautus Sutarčiai vykdyti reikalingus dokumentus;
5.1.11. operatyviai bei savo sąskaita pašalinti visus pastebėtus vykdomų Darbų trūkumus ir netikslumus ir savo kompetencijos ribose išspręsti visus su tuo susijusius klausimus bei problemas;
5.1.12. tinkamai vykdyti kitus įsipareigojimus, numatytus Sutartyje, jos prieduose ir galiojančiuose Lietuvos Respublikos teisės aktuose;
5.1.13. neperleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento;
5.1.14. savo sąskaita atlyginti nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
5.1.15. Užsakovui paprašius, neatlygintinai, per Užsakovo nustatytą terminą, kuris negali būti trumpesnis nei 5 (penkias) darbo dienos, raštu pateikti išsamią informaciją apie Sutarties vykdymą: pateikti Darbų vykdymo ataskaitą, nurodydamas, kokie Darbai buvo įvykdyti, bei pateikdamas papildomą Užsakovo nurodytą su Darbų vykdymu susijusią informaciją.
5.2. Darbų vykdytojas turi teisę gauti apmokėjimą už Darbus su sąlyga, kad jis tinkamai vykdo šią Sutartį.
5.3. Darbų vykdytojas turi kitas teises, numatytas Sutartyje ir Lietuvos Respublikos galiojančiuose teisės aktuose.

VI. UŽSAKOVO TEISĖS IR PAREIGOS

6.1. Užsakovas įsipareigoja:
6.1.1. priimti Šalių sutartu laiku atliktus Darbus, jeigu jie atitinka Sutarties ir Darbams taikomus kitus kokybės reikalavimus;
6.1.2. priėmimo metu patikrinti atliktus Darbus bei Sutartyje nustatytomis sąlygomis pasirašyti perdavimo-priėmimo dokumentus;
6.1.3. sumokėti Sutarties kainą Sutartyje nustatyta tvarka ir terminais;
6.1.4. bendradarbiauti, suteikti Darbų vykdytojui visą turimą informaciją ir (ar) dokumentus, būtinus tinkamam Sutarties vykdymui;
6.1.5. teikti atsakymus į Darbų vykdytojo klausimus, susijusius su Darbų atlikimu;
6.1.6. tinkamai vykdyti kitus įsipareigojimus, numatytus Sutartyje ir Lietuvos Respublikos galiojančiuose teisės aktuose;
6.1.7. Užsakovas turi teisę vienašališkai įskaityti priskaičiuotas netesybas iš Darbų vykdytojui mokėtinų sumų.
6.2. Užsakovas turi teisę sustabdyti mokėjimus Darbų vykdytojui, jeigu Darbų vykdytojas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai bus tinkamai įvykdyti.
6.3. [bookmark: _Hlk53487051]Užsakovas turi kitas teises, numatytas Sutartyje ir Lietuvos Respublikos galiojančiuose teisės aktuose.

VII. KAINA, KAINOS PERSKAIČIAVIMAS, APMOKĖJIMO TVARKA

7.1. Sutarties kaina (įkainiai) (toliau Bendrosiose sutarties sąlygose vadinama – Sutarties kaina) bei kainodaros taisyklės nustatytos Specialiosiose sutarties sąlygose.
7.2. Visą riziką dėl Sutarties kainos padidėjimo prisiima Darbų vykdytojas. Sutarties kaina apima visas tiesiogines ir netiesiogines išlaidas, susijusias su Darbų atlikimu. Sutarties kainai įtakos negali turėti Darbų atlikimo terminų pažeidimai, darbo užmokesčio ir kitų panašių išlaidų išaugimas.
7.3. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal sutartį, antrąja eile - delspinigiams apmokėti (jeigu jie buvo priskaičiuoti pagal sutartį).
7.4. Šalys susitaria ir sutinka, kad Sutarties kaina dėl pasikeitusių mokesčių perskaičiuojama tokia tvarka:
7.4.1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;
7.4.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas; 
7.4.3. perskaičiavimo formulė: pasikeitus PVM tarifo dydžiui Sutarties kainoje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;
7.4.4. Sutarties kainos pakeitimas įforminamas papildomu šalių susitarimu;
7.4.5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.
7.5. Užsakovas numato tiesioginio atsiskaitymo galimybę su Sutartyje nurodytais subteikėjais tokiomis sąlygomis:
7.5.1. [bookmark: _Ref54158583]sudarius Sutartį, Darbų vykdytojas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Darbų vykdytojas informuotų apie minėtos informacijos pasikeitimus Sutarties vykdymo metu, taip pat apie naujus subteikėjus, kuriuos jis ketina pasitelkti vėliau;
7.5.2. Užsakovas ne vėliau kaip per 3 (tris) darbo dienas nuo Bendrųjų sutarties sąlygų 7.5.1 punkte nurodytos informacijos gavimo dienos raštu informuoja subteikėjus apie tiesioginio atsiskaitymo galimybę;
7.5.3. subteikėjas, norėdamas pasinaudoti tokia galimybe, raštu pateikia prašymą Užsakovui. Kai subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Darbų vykdytojo ir šio subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į Sutartyje ir subtiekimo sutartyje nustatytus reikalavimus. Trišalėje sutartyje atsiskaitymo su subteikėju tvarka bus nustatoma vadovaujantis Sutartyje numatyta atsiskaitymo tvarka;
7.5.4. Darbų vykdytojas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subteikėjui pagrindimą;
7.5.5. tiesioginio atsiskaitymo su subteikėjais galimybė nekeičia Darbų vykdytojo atsakomybės dėl Sutarties įvykdymo.
7.6. Atsižvelgiant į Sutarties pobūdį ir ypatumus, Šalys susitaria, kad už atliktus Darbus Užsakovas sumoka Darbų vykdytojui per 30 (trisdešimt) kalendorinių dienų nuo dienos, kai Užsakovas iš Darbų vykdytojo priima perdavimo-priėmimo aktą ir gauna sąskaitą faktūrą, PVM sąskaitą faktūrą arba lygiavertį dokumentą. 
7.7. Darbų vykdytojas sąskaitas (taip pat ir išankstines sąskaitas, jei taikoma) privalo teikti  tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Darbų vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos „SABIS“ priemonėmis (svetainė pasiekiama adresu https://sabis.nbfc.lt/). Užsakovas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis. 
[bookmark: _Ref40885896]
[bookmark: _Hlk53487935]VIII. SUTARTIES ĮVYKDYMO UŽTIKRINIMAS

8.1. Sutarties įvykdymas turi būti užtikrinamas užstatu arba banko garantija, arba kredito unijos garantija, arba draudimo bendrovės laidavimu. Užsakovas turi teisę pasinaudoti Sutarties įvykdymo užtikrinimu dėl esminių Sutarties sąlygų pažeidimų, taip pat kitais Specialiosiose sutarties sąlygose numatytais atvejais. Sutarties įvykdymo užtikrinimo konkretus dydis ir būdas yra numatytas Specialiosiose sutarties sąlygose.

IX. ŠALIŲ ATSAKOMYBĖ

9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
9.2. [bookmark: _Ref54158361]Uždelsus laiku atsiskaityti už atliktus Darbus, Užsakovas Darbų vykdytojui reikalaujant moka 0,015 proc. delspinigius nuo laiku neapmokėtos sumos už kiekvieną vėlavimo dieną. 
9.3. Kiekvienu atveju Darbų vykdytojui praleidus bet kurios pareigos įvykdymo terminą, nustatytą Sutartyje, Darbų vykdytojas moka Užsakovui 0,015 proc. delspinigius nuo neatliktų Darbų vertės už kiekvieną uždelstą dieną. Delspinigiai skaičiuojami iki baudos skyrimo, jei Specialiosiose sutarties sąlygose už sutartinių įsipareigojimų neįvykdymą ar netinkamą vykdymą yra numatytos baudos. 
9.4. Delspinigių sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.
9.5. Darbų vykdytojui pagal Sutartį priskaičiuoti delspinigiai ir (ar) baudos  gali būti išskaičiuojami iš Užsakovo mokėtinų sumų Darbų vykdytojui.
9.6. Šalys susitaria, kad kilus teisminiam ginčui dėl atsiskaitymo už atliktus Darbus, Darbų vykdytojas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
9.7. [bookmark: _Hlk53488509]Specialiosiose sutarties sąlygose gali būti numatytos papildomos sankcijos (baudos) už netinkamą sutartinių įsipareigojimų vykdymą ar nevykdymą.

X. SUBTEIKĖJAI IR JŲ KEITIMO TVARKA

10.1. Sutarčiai vykdyti pasitelkiami (jeigu tokie yra) subteikėjai nurodomi Specialiosiose sutarties sąlygose.
10.2. [bookmark: _Hlk53488572]Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subteikėjui, papildomų ar naujų (tuo atveju kai teikiant pasiūlymą subteikėjai nebuvo žinomi) subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą.
10.3. Užsakovas reikalauja, kad kartu su informacija apie naujus subteikėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Darbų vykdytojas kreipiasi į Užsakovą su prašymu pakeisti subteikėjus.
10.4. Jei Sutartyje keičiami subteikėjai, kurių pajėgumais kvalifikacijai pagrįsti rėmėsi Darbų vykdytojas, kartu su informacija apie naujus subteikėjus turi būti pateikti naujo subteikėjo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Darbų vykdytojas kreipiasi į Užsakovą su prašymu pakeisti subteikėjus. Užsakovas reikalauja, kad naujo subteikėjo kvalifikacija būtų ne žemesnė nei buvo reikalaujama pirkimo dokumentuose.
10.5. Tais atvejais, kai kvalifikacijai pagrįsti Darbų vykdytojas nesiremia subteikėjų pajėgumais, Užsakovas netikrina šių subteikėjų pašalinimo pagrindų.
10.6. Pakeitus Sutartyje numatytus subteikėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subteikėjui, ir (ar) pasitelkus papildomus ar naujus subteikėjus, subteikėjai gali pradėti vykdyti Sutartį, tik Užsakovui ir Darbų vykdytojui pasirašius papildomą susitarimą prie Sutarties. Šiame susitarime nurodoma pagrindinė informacija apie subteikėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

XI. NENUGALIMOS JĖGOS APLINKYBĖS (FORCE MAJEURE)

11.1. Sutarties Šalys atleidžiamos nuo atsakomybės už savo įsipareigojimų nevykdymą jei tai atsitinka dėl nenugalimos jėgos, apibrėžtos Civilinio kodekso 6.212 straipsnyje, veikimo. Šalis, kuri savo įsipareigojimų nevykdymą grindžia „force majeure" aplinkybėmis, privalo iš karto po jų atsiradimo informuoti raštu kitą Šalį ir, šiai pareikalavus, pristatyti dokumentus, patvirtinančius „force majeure“ aplinkybių atsiradimą.
11.2. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, šalis neturi reikiamų finansinių išteklių arba šalies kontrahentai pažeidžia savo prievoles.

XII. KONFIDENCIALUMO ĮSIPAREIGOJIMAI

12.1. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

XIII. GINČŲ NAGRINĖJIMO TVARKA

13.1. Sutarčiai ir visoms iš  Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
13.2. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.

XIV. ASMENS DUOMENŲ TVARKYMAS

14.1. Sudarydamos Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
14.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu Sutarties sąlygų pakeitimu.

XV. PAKEITIMAI. KIEKIO (APIMTIES) KEITIMO SĄLYGOS

15.1. Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymo 89 straipsnio nuostatas.
15.2. Vadovaujantis Viešųjų pirkimų įstatymo 89 straipsnio 1 dalies 1 punkto nuostatomis, Užsakovas, esant būtinybei, pagal šią Sutartį gali įsigyti papildomų darbų arba atsisakyti kai kurių Sutartyje numatytų darbų. Papildomi darbai – Sutartyje nenumatyti, tačiau tiesiogiai su Sutartyje numatytais Darbais, susiję ir būtini Sutarčiai įvykdyti (užbaigti) darbai. Atsisakomi darbai – darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų teikimas yra netikslingas. Pakeitimais negali būti ženkliai išplečiama Sutarties apimtis į Sutartį įtraukiant darbus, kurie nebuvo numatyti pradinėje sutartyje.
15.3. Darbų kiekio (apimties) pakeitimai gali būti atliekami šiais atvejais:
15.3.1. kai techninėje specifikacijoje/kitame dokumente nurodyti Darbai dėl objektyvių priežasčių tampa nebereikalingi;
15.3.2. kai nėra skiriamas pakankamas finansavimas Darbams apmokėti;
15.3.3. kai dėl paaiškėjusių techninių priežasčių ir aplinkybių tam tikrus Darbus pirkti tampa neracionalu;
15.3.4. kai atsiranda būtinybė įsigyti papildomų darbų ar darbų neteikti dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis.
15.4. Atskirų neatliekamų ir reikalingų atlikti Darbų vertė negali viršyti 50 procentų pradinės Sutarties vertės, o bendra atskirų pakeitimų vertė negali viršyti 100 procentų pradinės Sutarties vertės. Pakeitimo verte laikoma atsisakomų ir papildomai įsigyjamų darbų suma.
15.5. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Darbų vykdytojas nenumatė sudarant šią Sutartį, bet turėjo ir galėjo jas numatyti pagal Užsakovo pateiktą techninę specifikaciją, pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jos yra būtinos Sutarčiai tinkamai įvykdyti, šiuos darbus Darbų vykdytojas suteikia savo sąskaita.
15.6. Papildomų darbų, o esant reikalui ir atsisakomų darbų, būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų darbų, o esant reikalui taip pat ir dėl neteikiamų darbų, būtinybės ir jį pagrindžiančius dokumentus Užsakovui raštu pateikia Darbų vykdytojas. Užsakovas prašo Darbų vykdytojo pateikti motyvuotą paaiškinimą dėl papildomų ir (ar) neatliekamų darbų pagrįstumo. Užsakovas, išnagrinėjęs pateiktus papildomų ir (ar) neatliekamų darbų būtinybę pagrindžiančius dokumentus, per 5 darbo dienas įformina papildomus ir (ar) atsisakomus darbus, ir nurodo papildomų ir (ar) atsisakomų darbų pavadinimus, vienetus, kiekius, taip pat pateikia argumentus, pagrindžiančius papildomų ir (ar) atsisakomų darbų būtinybę, įkainių (kainos) nustatymo pagrindimą ir skaičiavimą (vadovaujantis Sutarties nuostatomis).
15.7. Atsisakomų arba įsigyjamų papildomų darbų kainos apskaičiuojamos vadovaujantis Viešųjų pirkimų tarnybos direktoriaus 2019 m. sausio 24 d. įsakymu Nr. 1S-13 patvirtintos Kainodaros taisyklių nustatymo metodikos 56 punkto nuostatomis.
15.8. Kiti Sutarties pakeitimai atliekami vadovaujantis Viešųjų pirkimų įstatymo 89 straipsnio 1 dalies 2–5 punktų ir 89 straipsnio 2 dalies nuostatomis.
[bookmark: _Hlk53490459]15.9. Susitarimai dėl peržiūros ir (ar) kiekio (apimties) keitimo turi būti įforminami raštu, pagrįsti dokumentais, Šalių suderinti ir laikomi sudėtine Sutarties dalimi. Turi būti aiškiai įvardinti atsisakomi darbai, papildomai perkami darbai, nurodomi papildomų ir (ar) atsisakomų darbų pavadinimai, kiekiai, pateikti argumentai, pagrindžiantys papildomų ir (ar) atsisakomų darbų būtinybę, įkainių (kainos) nustatymo pagrindimą ir skaičiavimą.

XVI. STABDYMAS

16.1. Darbų ar jų dalies teikimas, atitinkamai terminų skaičiavimas, gali būti sustabdytas dėl pasikeitusių aplinkybių, kai dėl jų negalima teikti Darbų, ir, kai jos tampa žinomos po Sutarties sudarymo, o Darbų vykdytojas nebuvo prisiėmęs jų atsiradimo rizikos.
[bookmark: _Ref54158439]16.2. Darbų ar jų dalies teikimo terminas gali būti sustabdomas įskaitant, bet neapsiribojant, šiomis aplinkybėms:
16.2.1. Užsakovas neturi galimybės vykdyti savo įsipareigojimų pagal Sutartį;
16.2.2. dėl bet kokio vėlavimo, kliūčių ar trukdymų, sukeltų arba priskiriamų Užsakovui arba Trečiajai šaliai, Trečiosios šalies neveikimo arba netinkamo veikimo;
16.2.3. būtinas papildomas laikas įvykdyti papildomų darbų viešąjį pirkimą;
16.2.4. išskirtinai nepalankios gamtinės sąlygos;
16.2.5. fizinės kliūtys arba kitos nei klimatinės fizinės sąlygos, su kuriomis, teikiant Darbus, ir tų kliūčių ar sąlygų Darbų vykdytojas nebūtų galėjęs pagrįstai numatyti;
16.2.6. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris Darbų vykdytojas. Aplinkybės, kurios yra priskiriamos Darbų vykdytojo rizikai, pvz., subteikėjų neveikimas ar netinkamas veikimas, nėra laikomos aplinkybėmis, dėl kurių gali būti sustabdomi Darbų atlikimo terminai.
16.3. Jeigu Darbų ar jų dalies atlikimo terminas stabdomas Užsakovo iniciatyva, tokiu atveju Užsakovas, raštu nurodęs atsiradusias aplinkybes pagal Sutarties 16.2 papunktį ir įspėjęs Darbų vykdytoją prieš 3 (tris) darbo dienas, stabdo visų Darbų arba jų dalies atlikimą nurodydamas (jeigu įmanoma) sustabdymo trukmę dienomis.
16.4. Jeigu Darbų vykdytojas, atlikdamas Darbus, susiduria su sąlygomis, kurių jis iki Sutarties pasirašymo pagrįstai negalėjo numatyti ir dėl kurių Darbų vykdytojas neturi galimybės atlikti Darbų, Darbų vykdytojas apie tai privalo nedelsdamas (ne vėliau kaip per 3 (tris) darbo dienas) raštu pranešti Užsakovui, detaliai nurodydamas aplinkybes bei prašydamas pripažinti, kad nurodytos aplinkybės suteikia teisę Darbų vykdytojui sustabdyti Darbų ar jų dalies atlikimą ir Darbų teikimo termino skaičiavimą. Užsakovas per 5 (penkias) darbo dienas nuo Darbų vykdytojo prašymo gavimo dienos priima sprendimą, ar stabdyti Darbų atlikimą ir informuoja apie priimtą sprendimą Darbų vykdytoją. Jei priimtas sprendimas – sustabdyti Darbų ar jų dalies atlikimą, tokiu atveju, Darbų atlikimo termino sustabdymas skaičiuojamas nuo Darbų vykdytojo pranešimo gavimo dienos.
[bookmark: _Hlk53490359]16.5. Sustabdytų Darbų arba jų dalies atlikimas (priklausomai, kas buvo sustabdyta) neatliekamas iki Darbų teikimo termino atnaujinimo. Darbų ar jų dalies atlikimo terminas atnaujinamas išnykus aplinkybėms, dėl kurių jis buvo sustabdytas, Užsakovui apie tai pranešus raštu. Atnaujinus Darbų atlikimą, Darbai atliekami per jiems likusį laikotarpį (laiką), kuris buvo likęs iki jų teikimo sustabdymo, ir Darbų vykdytojas neturi teisės Darbų sustabdymo pagrindu reikalauti Darbų atlikimo termino pratęsimo.
16.6. Bendras Darbų ar jų dalies atlikimo sustabdymo terminas negali būti ilgesnis nei nurodytas Specialiosiose sutarties sąlygose. Darbų atlikimo sustabdymo metu paaiškėjus, kad aplinkybės, dėl kurių buvo sustabdytas Darbų ar jų dalies atlikimas, truks ilgiau nei numatytas Sutartyje Darbų sustabdymo terminas, Užsakovas turi teisę Darbų sustabdymo terminą pratęsti iki šių aplinkybių visiško pasibaigimo, arba spręsti dėl Sutarties nutraukimo.
16.7. Darbų ar jų dalies suteikimo termino sustabdymas ir (ar) Darbų ar jų dalies atlikimo termino atnaujinimas įforminamas Užsakovo raštu. Darbų atlikimas privalo būti pradėtas ne vėliau kaip per 10 kalendorinių dienų nuo Užsakovo rašto apie Darbų atlikimo atnaujinimą gavimo dienos.

XVII. INTELEKTINĖS NUOSAVYBĖS TEISĖS

17.1. Darbai ir su jais susijusios teisės, įgytos vykdant Sutartį, įskaitant autorių turtines (nurodytas Lietuvos Respublikos autorių ir gretutinių teisių įstatymo 15 str.) ir pramoninės nuosavybės teises ar kitas intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė.
17.2. Darbų vykdytojas užtikrina, kad jokios Trečiosios šalies teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Darbų vykdytojas neturi intelektinės nuosavybės teisių.
17.3. Autorių turtinės teisės į Darbus Užsakovui pereina nuo perdavimo-priėmimo akto pasirašymo momento.
17.4. Darbų vykdytojas įsipareigoja atlyginti Užsakovui nuostolius, patirtus dėl Trečiosios šalies ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo.
[bookmark: _Hlk53490047]17.5. Darbų vykdytojas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo.

XVIII. SUTARTIES NUTRAUKIMAS

18.1. Sutartis gali būti nutraukta abiejų Šalių rašytiniu susitarimu;
18.2. Užsakovas, įspėjęs Darbų vykdytoją prieš 15 dienų, turi teisę vienašališkai nutraukti Sutartį:
18.3. dėl esminio Sutarties pažeidimo ir pasinaudoti Sutarties užtikrinimu arba pritaikyti Darbų vykdytojui baudą, jeigu Sutarties įvykdymo užtikrinimas nebuvo taikytas. Esminiai Sutarties sąlygų pažeidimai išvardinti Specialiosiose sutarties sąlygose;
18.4. Lietuvos Respublikos viešųjų pirkimų įstatymo 90 str. nurodytais atvejais ir tvarka;
18.5. kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.
18.6. Užsakovas taip pat gali nutraukti Sutartį ir kitais Lietuvos Respublikos teisės aktuose nustatytais atvejais, įskaitant CK 6.721 str. numatytą atvejį.

XIX. BAIGIAMOSIOS NUOSTATOS

19.1. Šalys, vykdydamos Sutarties įsipareigojimus, vadovaujasi Lietuvos Respublikos įstatymais, kitais teisės aktais bei 3.1 papunktyje išvardintais dokumentais.
19.2. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu šalis, kuriai skirta tokia informacija, faksu arba elektroniniu paštu patvirtina jos gavimo faktą.
19.3. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
19.4. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
19.5. Sutartis sudaryta lietuvių kalba. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
19.6. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
19.7. Sutarties Šalys, keisdamos Bendrųjų sutarties sąlygų nuostatas, apie tai nurodo Specialiosiose sutarties sąlygose.
[bookmark: _Toc329968646]__________________

SOSNOVSKIO BARŠČIO NAIKINIMO DARBŲ PIRKIMO SUTARTIES
SPECIALIOSIOS SĄLYGOS
 
2025 m. _______________ d. Nr. _______________
Švenčionys

Švenčionių rajono savivaldybės administracija, atstovaujama administracijos direktorės Jovitos Rudėnienės, veikiančios pagal administracijos veiklos nuostatus, ir .................... (įrašyti sutarties šalies pavadinimą, teisinę formą), atstovaujama ...................... (įrašyti pareigas, vardą, pavardę), veikiančio(s) pagal (įrašyti veikimo pagrindą) (toliau – Darbų vykdytojas), sutartyje Užsakovas ir Darbų vykdytojas vadinami Šalimis, o kiekvienas atskirai – Šalimi, vadovaujantis skelbiamos apklausos būdu atlikto viešojo pirkimo „Sosnovskio barščio naikinimo darbai“ (toliau – pirkimas) sąlygomis bei Darbų vykdytojo pateiktu pasiūlymu susitarė ir sudarė šią Darbų pirkimo sutartį (toliau – Sutartis).

[bookmark: _Toc329968647]I. SUTARTIES DALYKAS

1.1. Sutarties dalykas yra Sosnovskio barščio naikinimo Švenčionių rajono savivaldybėje darbai (toliau – Darbai).
1.2. Darbų vykdytojas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, atlikti Užsakovui Darbus, kurių detalus aprašymas, jų kokybė nustatyti techninėje specifikacijoje (1 priedas) ir pasiūlyme, o Užsakovas įsipareigoja Sutartyje nustatytomis sąlygomis priimti Darbus ir apmokėti už juos Sutartyje nustatytomis sąlygomis ir terminais.
1.3. Perkamų Darbų apimtis: nurodyta techninėje specifikacijoje (1 priedas).
1.4. Darbų atlikimo terminai: 11 mėnesių nuo Sutarties įsigaliojimo dienos.

II. DARBŲ KAINA IR APMOKĖJIMAS

2.1. [bookmark: _Hlk62579351]Maksimali Sutarties vertė yra 20000,00 Eur su PVM. Sutartyje nurodytų Darbų įkainiai yra nurodyti Darbų vykdytojo pasiūlyme.
2.2. Šioje Sutartyje numatytų Darbų įkainiai:
	Eil. Nr.
	Darbų pavadinimas
	Mato
vnt.
	Preliminari darbų apimtis 2025 m.
	Vnt. įkainis Eur be PVM

	1.
	Sosnovskio barščių naikinimas herbicidais 
	ha
	51,14
	

	2.
	Sosnovskio barščių naikinimas šienaujant 
	ha
	1,93
	

	3.
	Sosnovskio barščių naikinimas juos iškasant
	ha
	1,0
	



2.3. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuoto įkainio. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.
[bookmark: _Hlk53587808]
III. DARBŲ PRIĖMIMAS, ATSISKAITYMO TVARKA

3.1. Darbų perdavimas ir priėmimas įforminamas Darbų perdavimo–priėmimo aktu, kuris pasirašomas Darbų vykdytojo ir Užsakovo įgaliotų atstovų, jeigu Darbai atlikti laikantis Sutarties nuostatų. Užsakovas pasirašo Darbų priėmimo-perdavimo aktą arba atmeta Darbų vykdytojo prašymą pasirašyti Darbų perdavimo-priėmimo aktą, nurodydamas savo sprendimo motyvus bei priemones, kurių Darbų vykdytojas privalo imtis, kad Darbų priėmimo-perdavimo aktas būtų pasirašytas.
3.2. Jeigu atlikti Darbai neatitinka Sutartyje nustatytų kokybės reikalavimų, Užsakovas turi teisę per 3 darbo dienas pareikšti Darbų vykdytojui pretenziją, nurodant trūkumus, ir savo pasirinkimu pareikalauti, kad:
3.2.1. Darbų vykdytojas neatlygintinai per 14 kalendorinių dienų pašalintų ar ištaisytų Darbų trūkumus arba atlygintų Užsakovo išlaidas joms ištaisyti arba pašalinti;
3.2.2. Darbų vykdytojas grąžintų už kokybės reikalavimų neatitinkančius Darbus sumokėtas sumas ir nutraukti Sutartį, kai netinkamos kokybės Darbų atlikimas yra esminis Sutarties pažeidimas.
3.3. [bookmark: _Hlk49855601][bookmark: _Hlk53587926]Jeigu Darbų vykdytojas nepašalina trūkumų, Užsakovas turi teisę reikalauti proporcingai sumažinti Sutarties kainą ar mokėtinas sumas ir mokėti tik už tuos Darbus ar jų dalį, kurios atitinka Sutartyje nustatytus reikalavimus.

[bookmark: _Toc329968649]IV. SUTARTIES PRIEVOLIŲ ĮVYKDYMO UŽTIKRINIMAS

4.1. [bookmark: _Hlk53587991] Sutarčiai yra taikomas Bendrųjų sutarties sąlygų VIII skyrius „Sutarties įvykdymo užtikrinimas“. Sutarties įvykdymo užtikrinimo suma – 1 500,00 Eur (vienas tūkstantis penki šimtai eurų 0 ct). Užtikrinimo galiojimo terminas – 12 mėn. nuo Sutarties įsigaliojimo dienos.

V. ŠALIŲ ATSAKOMYBĖ

5.1. Darbų vykdytojui Užsakovas gali skirti šias baudas už Sutarties pažeidimus, padarytus ne dėl Užsakovo kaltės:
5.1.1. [bookmark: _Hlk50391791][bookmark: _Hlk50459925]Darbų vykdytojui vėluojant atlikti Darbus, t. y. atliekant juos tik per papildomai suteiktą terminą – Darbų vykdytojas moka nustatyto Bendrųjų sutarties sąlygų IX skyriuje nustatyto dydžio delspinigius;
5.1.2. Darbų vykdytojui per Užsakovo nustatytą terminą nepašalinus nustatytų Darbų trūkumų arba atsisakius juos pašalinti (išskyrus atvejus, kai trūkumai yra nereikšmingi ir Darbai atitinka techninėje specifikacijoje nustatytus reikalavimus) – Darbų vykdytojas moka nustatyto Bendrųjų sutarties sąlygų IX skyriuje nustatyto dydžio delspinigius.
5.2. [bookmark: _Hlk53588690][bookmark: _Hlk49859531]Jei Darbų vykdytojas nutraukia Sutartį vienašališkai ne dėl Užsakovo kaltės, Užsakovas turi teisę pasinaudoti Sutarties įvykdymo užtikrinimu ir Darbų vykdytojas atlygina Užsakovui dėl Darbų vykdytojo kaltės atsiradusius nuostolius kiek jų nepadengia Sutarties įvykdymo užtikrinimas 

VI. SUBTEIKĖJAI

6.1. [bookmark: _Hlk53588862]Sutarčiai vykdyti pasitelkiami šie subteikėjai: (surašyti pasiūlyme nurodytus, subteikėjus, jeigu tokių nėra parašyti žodį „nėra“).  Darbų vykdytojas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subteikėjų kontaktinius duomenis ir subteikėjų atstovus.

VII. SUTARTIES ESMINIAI PAŽEIDIMAI

7.1. Sutarties esminiu pažeidimu bus laikoma:
7.1.1. Darbų vykdytojas, nepaisydamas Užsakovo raginimo, ilgiau nei 14 (keturiolika) dienų nuo užsakymo pateikimo dienos vėluoja atlikti Darbus arba nepradeda laiku atlikti Darbų;
7.1.2. Darbų vykdytojas nesilaiko Sutarties sąlygų dėl Darbų kokybės: netinkamai ar nekokybiškai atlieka Darbus bei nesivadovauja techninėje specifikacijoje (Sutarties 1 priedas) pateiktais nurodymais (t. y. neatlieka Darbų pagal Užsakovo pateiktus uždavinius, priemones, terminus, plotus) ir nepaiso Užsakovo nurodymų pašalinti defektus nustatytais terminais ar elgiasi kitaip nei nustatyta Sutartyje;
7.1.3. Darbų vykdytojas dėl netinkamų Darbų atlikimo (purškiant cheminėmis priemonėmis, sunaikinama gretimos teritorijos augalija) padaro žalą tretiesiems asmenims privačiame žemės sklype;
7.1.4. Darbų vykdytojas siekia padidinti Sutarties įkainius (t. y. neatlieka Darbų už Sutartyje nustatytus įkainius);
7.1.5. Darbų vykdytojas pasitelkė subteikėją, atsisakė subteikėjo, sukeitė subteikėjus vietomis ir (ar) didesnę (mažesnę) Darbų dalį negu buvo nurodyta pasiūlyme perdavė kitam Sutartyje numatytam subteikėjui, prieš tai nesuderinus su Užsakovu;
7.1.6. kiti atvejai, kurie atitinka CK 6.217 straipsnio 2 dalies kriterijus. Nutraukus Sutartį dėl esminio jos pažeidimo, Sutarties įvykdymo užtikrinimas atitenka Užsakovui.
7.2. Nustačius esminį sutarties pažeidimą, Užsakovas turi teisę:
7.2.1. vienašališkai nutraukti Sutartį, įspėjus Darbų vykdytoją prieš 15 (penkiolika) kalendorinių dienų;
7.2.2. pasinaudoti Sutarties įvykdymo užtikrinimu;
7.2.3. gali taikyti abu aukščiau išvardytus atvejus.

VIII. KITOS NUOSTATOS

8.1. Darbų vykdytojas Sutarčiai vykdyti skiria atsakingą Sutarties vykdytoją (-us): [įrašyti pareigas, vardą, pavardę, telefono numerį, elektroninio pašto adresą].
8.2. Užsakovas Sutarčiai vykdyti skiria atsakingą Sutarties vykdytoją (-us): [įrašyti pareigas, vardą, pavardę, telefono numerį, elektroninio pašto adresą].
8.3. Šalys aiškiai susitaria, kad ši Sutartis gali būti sudaryta šalims apsikeičiant pasirašytu Sutarties variantu elektroniniu paštu ir/ar kitu Šalių suderintu telekomunikacijų galiniu įrenginiu. Šalims sudarius Sutartį šiame punkte nurodytu būdu, Sutartis bus laikoma sudaryta ir nuo jos įsigaliojimo momento sukeliančia šalims teisines pasekmes bei privalomai vykdoma.
8.4. Šalys įsipareigoja vykdydamos Sutartį laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Visi su Sutarties vykdymu susiję dokumentai, turi būti pateikti tik elektroniniu formatu, perdavimo ir priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (su visais pakeitimais ir papildymais). 

IX. SUTARTIES PRIEDAI

9.1. Techninė specifikacija – 1 priedas;
9.2. Darbų vykdytojo pasiūlymas – 2 priedas.

X. ŠALIŲ REKVIZITAI IR PARAŠAI

	Užsakovas:
	
	Darbų vykdytojas:

	Švenčionių rajono savivaldybės administracija
Vilniaus g. 19, 18116 Švenčionys
Įstaigos kodas 188766722
Ne PVM mokėtojas
A. s. Nr. LT57 4010 0432 0031 7737
Luminor Bank AS bankas
Banko kodas 40100
Tel. (8 387) 66 372
El. p. savivaldybe@svencionys.lt 
Švenčionių rajono savivaldybės 
Administracijos direktorė
Jovita Rudėnienė
______________
(parašas)

	
	Pavadinimas
Adresas
Juridinio asmens kodas
PVM mokėtojo kodas
Banko sąskaitos Nr.
Bankas
Banko kodas
Tel. 
El. p.

Atstovo vardas, pavardė
Atstovo pareigos
______________
(parašas)




